stanford-oval/wikipedia huggingface dataset:
בית הנבחרים של מינסוטה

| --- | --- |
סמל מדינת מינסוטהסמל מדינת מינסוטה
 מדינה:  מינסוטה מינסוטה
 סוג:  בית תחתון
 היסטוריה
 תקופת הפעילות:  11 במאי 1858 – הווה (166 שנים)
 רשות קודמת:  בית המחוקקים הטריטוריאלי של מינסוטה
 הרכב
 מספר מושבים:  134
 התפלגות מושבי בית הנבחרים
   המפלגה הדמוקרטית (66)   המפלגה הרפובליקנית (67)
 בחירות
 שיטת בחירות:  בחירות ישירות
 בחירות קודמות:  בחירות 2024
 בחירות הבאות:  בחירות 2026
 מנהיגים
 יושב ראש:  ליסה דיימאת' (מאז 14 בינואר 2025)
 מנהיג הרוב:  טרם נבחר
 מנהיגת המיעוט:  מליסה הורטמן (מאז 14 בינואר 2025)
 משכן
 מליאת בית הנבחרים המדינתי
 קפיטול מדינת מינסוטה, סיינט פול
 קואורדינטות:  44°57′20″N 93°06′08″W﻿ / ﻿44.95555556°N 93.10222222°W﻿ / 44.95555556; -93.10222222
 אתר אינטרנט
 www.house.leg.state.mn.us
 
בית הנבחרים של מינסוטה (באנגלית: Minnesota House of Representatives) הוא הבית התחתון בבית המחוקקים של מינסוטה. הוא פועל בשיתוף עם הסנאט של מינסוטה – הבית העליון של המדינה – כדי לגבש ולמסד חקיקה, שכפופה לאחר מכן לאישור מושל מינסוטה.
בית הנבחרים של מינסוטה, שנוסד בשנת 1858, כולל 134 חברים הנבחרים לייצג מחוזות חד-נציגיים השוכנים בגבולות מחוזות מינסוטה. חברי בית הנבחרים מכהנים כהונה בת שנתיים ללא הגבלת כהונה, כאשר כלל המושבים עומדים לבחירה אחת לשנתיים. בראש בית הנבחרים עומד יושב הראש שנבחר בידי עמיתיו לבית הנבחרים, בעוד שהנהגת המפלגות הפוליטיות מורכבת ממנהיג הרוב וממנהיג המיעוט.
בית הנבחרים של מינסוטה מתכנס באגף הצפוני של קפיטול מדינת מינסוטה שבסיינט פול. לשכות חברי בית הנבחרים וסגליהם, כמו גם רוב הדיונים בוועדות, נמצאים בבניין משרדי המדינה הסמוך.
היסטוריה

בית הנבחרים של מינסוטה נוסד באורח רשמי ב-11 במאי 1858, כאשר מינסוטה התקבלה כמדינה ה-32 בארצות הברית. הוא החליף את בית המחוקקים הטריטוריאלי של מינסוטה. הוא קם לצד הסנאט של מינסוטה כדי ליצור את בית המחוקקים של מדינת מינסוטה, הרשות המחוקקת הדו-ביתית של המדינה.
בשנת 1913 החלו מחוקקים במינסוטה להיבחר בבחירות לא-מפלגתיות. תוך כדי אירועי בחירות וכינוסים מפלגתיים, המחוקקים זיהו עצמם כ"ליברלים" או "שמרנים". ב-1973, שינוי בחוק השיב את המפלגתיות לחברי בית הנבחרים, החל מהבחירות המקומיות במדינה שהתקיימו בנובמבר 1974.
לאחר שאושרר התיקון ה-19 לחוקת ארצות הברית ב-1920, לנשים התקבלה הכשירות החוקית להיבחר לבית המחוקקים המדינתי. בשנת 1922 נבחרו לבית הנבחרים מאבת' הרד פייג', האנה קמפפר, סו מצגר דיקי יו, והמירטל קיין.
הערות שוליים

↑  Party Control of the Minnesota House of Representatives, 1951-present, באתר בית המחוקקים של מינסוטה (באנגלית)
↑  Women Wielding Power: Pioneer Female State Legislators, באתר National Women's History Museum (באנגלית)
| בתי מחוקקים בארצות הברית |
| --- | --- | --- |
| הקונגרס | בית הנבחרים של ארצות הברית • הסנאט של ארצות הברית |  |
| מדינות | אוהיו (בית הנבחרים • הסנאט) • אוקלהומה (בית הנבחרים • הסנאט) • אורגון (בית הנבחרים • הסנאט) • איווה (בית הנבחרים • הסנאט) • איידהו (בית הנבחרים • הסנאט) • אילינוי (בית הנבחרים • הסנאט) • אינדיאנה (בית הנבחרים • הסנאט) • אלבמה (בית הנבחרים • הסנאט) • אלסקה (בית הנבחרים • הסנאט) • אריזונה (בית הנבחרים • הסנאט) • ארקנסו (בית הנבחרים • הסנאט) • ג'ורג'יה (בית הנבחרים • הסנאט) • דלאוור (בית הנבחרים • הסנאט) • דקוטה הדרומית (בית הנבחרים • הסנאט) • דקוטה הצפונית (בית הנבחרים • הסנאט) • הוואי (בית הנבחרים • הסנאט) • וושינגטון (בית הנבחרים • הסנאט) • ויומינג (בית הנבחרים • הסנאט) • ויסקונסין (אספת המדינה • הסנאט) • וירג'יניה (בית הנבחרים • הסנאט) • וירג'יניה המערבית (בית הנבחרים • הסנאט) • ורמונט (בית הנבחרים • הסנאט) • טנסי (בית הנבחרים • הסנאט) • טקסס (בית הנבחרים • הסנאט) • יוטה (בית הנבחרים • הסנאט) • לואיזיאנה (בית הנבחרים • הסנאט) • מונטנה (בית הנבחרים • הסנאט) • מיזורי (בית הנבחרים • הסנאט) • מיין (בית הנבחרים • הסנאט) • מינסוטה (בית הנבחרים • הסנאט) • מיסיסיפי (בית הנבחרים • הסנאט) • מישיגן (בית הנבחרים • הסנאט) • מסצ'וסטס (בית הנבחרים • הסנאט) • מרילנד (בית הנבחרים • הסנאט) • נבדה • נברסקה • ניו ג'רזי (האספה הכללית • הסנאט) • ניו המפשייר (בית הנבחרים • הסנאט) • ניו יורק (האספה • הסנאט) • ניו מקסיקו (בית הנבחרים • הסנאט) • פלורידה (בית הנבחרים • הסנאט) • פנסילבניה (בית הנבחרים • הסנאט) • קולורדו (בית הנבחרים • הסנאט) • קונטיקט (בית הנבחרים • הסנאט) • קליפורניה (אספת המדינה • הסנאט) • קנזס (בית הנבחרים • הסנאט) • קנטקי (בית הנבחרים • הסנאט) • קרוליינה הדרומית (בית הנבחרים • הסנאט) • קרוליינה הצפונית (בית הנבחרים • הסנאט) • רוד איילנד (בית הנבחרים • הסנאט) |  |
| אחרים | מחוז קולומביה • איי הבתולה של ארצות הברית • איי מריאנה הצפוניים (בית הנבחרים • הסנאט) • גואם • סמואה האמריקנית (בית הנבחרים • הסנאט) • פוארטו ריקו (בית הנבחרים • הסנאט) |  |
| --- | --- |
בקרת זהויות :  NLI: 987007366702805171  GND: 140008-3  ISNI: 0000 0001 2152 8531  LCCN: n80123439  VIAF: 126671186   WorldCat (עם VIAF): 126671186
מעגלי רוחות

|  מידע כללי |
| --- | --- |
 מאת:  ג'ף סמית
 איורים:  ג'ף סמית
 שפת המקור:  אנגלית
 סוגה:  פנטזיה דרמה קומית קומדיה מדע בדיוני
 הוצאה
 הוצאה:  ג'ף סמית' 
 תאריך הוצאה:  2011
 מספר עמודים:  150
 הוצאה בעברית
 הוצאה:  כנרת הוצאה לאור
 סדרה
 סדרת ספרים:  בון
 ספר קודם:  מערת הזקן
 הספר הבא:  ציידי האוצר
 
(בון) מעגלי רוחות (באנגלית: Ghost circles) הוא הספר השביעי בסדרת הקומיקסים "בון" מאת הסופר והמאייר ג'ף סמית'. ספר זה יצא בשנת 2011 ומספר על המשך המסע של בון, סמיילי בון, בלופר בון, ת'ורן, סבתא בן ולוציוס.
עלילה > פריצת המלחמה

הספר מתחיל בכך שטד מוצא את ג'ונתן, פצוע אנוש, ולא מצליח לקום. לאחר מכן ונדל מדבר עם אכלני המקל והם מגלים שהאדמה התפרצה והמלחמה נגד העכבראשים ושר הארבה החלה. הם בורחים, בעוד בון, סמיילי, בלופר, ת'ורן וסבתא בן בתוך האדמה המתפרצת, מנסים להימלט וקינגדוק מוצא אותם אך הם מצליחים להימלט לתוך המערה שבספר החמישי סמיילי, בון, רודריק, גורי הפוסומים ושאר החיות נימלטו משונרא. הם יורדים וקינגדוק בורח, והאדמה מתפרצת והורגת את קינגדוק. לאחר מכן רואים כי ברייר, מאז שנחצתה לשניים בסוף הספר הקודם, חוזרת להיות שר הארבה ומתכננת נקמה על הבונים, ת'ורן וסבתא בן. סבתא בן מקווה שלוציוס לא נהרג מתחילת המלחמה אך הסיכויים מעטים. סמיילי בון ובני בון נזכרים במהלך הירידה במערה שהיא גורמת הזיות בגלל שהיא מתחת למקדש העכבראש הקדום, מה שמוביל אותם לסכנה ממושכת.
עלילה > הזיות במהלך המסע

וכך, שהם יורדים במערה עוד ועוד, מתחילות ההזיות ובני בון ובלופר בון לבושים כמו בחלומו של בון על מובי דיק. לאחר מכן ת'ורן מתמוטטת לידיים של סבתא בן וכולם צריכים לעמוד מאחוריה ולחמם אותה ואז היא קמה בחזרה. הם יוצאים מהמערה אך פתאום רואים שכל העמק נהרס בגלל המלחמה שנגמרה כמה דקות לפני. כל מה שנשאר מהעמק זה רק אפר. הם מתחילים לעבור מסע בהרים כדי להגיע למקום בטוח ובני בון מבטיח לבלופר על כך שבהזדמנות הראשונה שיש להם, הם חוזרים ישר לבונוויל. ת'ורן יחד עם בון נכנסת לכמה שניות לתוך מעגל רוחות אך הם ישר יוצאים. הלילה מגיע והם מדליקים מדורה והולכים לישון אך בון חולם חלום בלילה שהדרקון האדום בולע אותו עם הבגדים של מובי דיק. לאחר שמתעורר בבוקר, בון ובלופר ללא בגדי מובי דיק, מה שמעורר אצלו חשד. ת'ורן וסבתא בן מתווכחות לאן ללכת: למערת הזקן או לאת'יה, אך בסוף הם מתכוונים ללכת לאת'יה אלא שאז רואים את העכבראשים רצים לכיוונם.
עלילה > התקיפה

העכבראשים תוקפים את סבתא בן, סמיילי ובלופר ושר הארבה החזק תוקף את בון ות'ורן. סמיילי מוצא את מלוויל העכבראש בזמן התקיפה ורגע לפני ששר הארבה הורג את ת'ורן ובון סמיילי על מלוויל רצים אליהם יחד עם סבתא בן ובלופר מאחוריהם והם מצילים את ת'ורן ובון וההתקפה בהרים הסתיימה וכולם מצליחים לחזור בשלום בערך להרים, ללא מעגל הרוחות.
עלילה > שובו של לוציוס

ונדל ואכלני המקל מסדרים את מערת הזקן שהולכת ונגמרת ופתאום לוציוס חוזר, פצוע אנוש עם אכלני המקל שעוזרים לו. לוציוס אומר לאכלני המקל שרוב הסיכויים שהבונים, ת'ורן וסבתא בן הולכים לאת'יה. בלופר זומם עם סמיילי שמתי שיגיעו לאת'יה יגנבו את הזהב שם. בון שומע אותם ומתכווח עם בלופר. בזמן זה, במקדש העכבראש, רואים את קינגדוק מוציא את ראשו ומגלים שהוא לא מת מהתפוצצות האדמה. לאחר מכן, מלוויל רץ אל בון ואומר לו שסמיילי נפל כי הוא לא השיג אוכל והוא התמוטט. בון מצליח לשכנע את ת'ורן שהוא והיא יכנסו למעגל רוחות ויצליחו להביא אוכל לסמיילי, שיתעורר.
עלילה > הכניסה למעגל רוחות ולטאנן גארד

בון ות'ורן נכנסים למעגל הרוחות ומביאים אוכל רב לסמיילי ובדיוק שהם באים לצאת, משפחה מדברת עם ת'ורן אבל בון לא שומע את הדיבורים. המשפחה מבקשת מת'ורן שתציל אותם ושהיא ובון בסכנה ושתחפש את כתר הקרניים. שהם באים לצאת ממעגל הרוחות שר הארבה מוביל את בון בכך שיביא לת'ורן את חתיכת הארבה שיש בתוכו. בזמן זה לוציוס מדבר עם ונדל במערת הזקן. ונדל אומר לו שג'ונתן מת ולוציוס מספר לונדל הכל על המלחמה הראשונה בעמק ועל מה שקרה לו עם ברייר ורוז. סמיילי משתקם. ת'ורן מתמוטטת מול הכניסה לטאנן גארד - סבתא בן אומרת שהם חייבים להיכנס לטאנן גארד כדי להגיע לאת'יה: אבל הבעיה היחידה היא שרק לדרקונים מותר להיכנס לטאנן גארד ובני אדם שיכנסו: ימותו כעונש. טאנן גארד מאוד עמוקה וגדולה וללא תחתית למטה, מה שמגביר את הסיכויים למוות. באמצע המעבר ת'ורן מרגישה יותר טוב והם מנסים לעבור את טאנן גארד בלי שהדרקונים יהרגו אותם והם מצליחים: האנשים היחידים שמצליחים לעבור את טאנן גארד.
עלילה > סוף הסיפור

לוציוס יוצא מהתא ומתחיל להשתקם והאכלני מקל חושפים את פניהם בפעם הראשונה. לוציוס, אכלני המקל וכל האנשים שניצלו שהם עדיין במערת הזקן יוצאים לממלכה הקדומה להילחם ולהפסיק את הלחימה אחת ולתמיד. קינגדוק יוצא לדרכו לנקמה והבונים, מלוויל, ת'ורן וסבתא בן יוצאים לעבר את'יה - הממלכה הקדומה.
דמויות

בון - גיבור הסדרה. מכור לספר "מובי דיק" ומאוהב בת'ורן. אחיהם של בלופר וסמיילי. בספר זה גילו כי יש לבון חתיכה מהארבה בתוך הגוף, בדומה לת'ורן.
סמיילי בון - אחיהם של בלופר ובני בון. גבוה ומצחיק. אוהב את העכבראש מלוויל.
בלופרביוס ב. (בלופר) בון - אחיהם הבכור של סמיילי בון ובני בון. מתוחכם ואוהב כסף וזהב.
ת'ורן ארווסטאר - נכדתה של סבתא בן. יודעת איזה כיוון היא הולכת בזמן אמת ואיפה מעגלי הרוחות ממוקמים מכיוון שבסוף הספר הקודם הארבה נכנס לתוכה. בת המלוכה שנפלו לפני 15 שנה בקרב נגד העכבראשים ושר הארבה.
רוז ארווסטאר "סבתא בן" - סבתא של ת'ורן ואמא של משפחת המלוכה "ארווסטאר" שנפלו לפני 15 שנה בקרב נגד העכבראשים ושר הארבה.
מלוויל - גור עכבראש שסמיילי מצא בספר הרביעי ומאז סמיילי מתנהג אליו כאילו הוא חלק מהמשפחה. חזר לאחר שלא היה בספר השישי. בשונה מהעכבראשים, מלוויל הוא עכבראש טוב. בספר זה מתחיל ללמוד לדבר.
לוציוס דאון - מנהל פונדק "כף הקלע" (שנהרס לגמרי בספר זה) וחברים הטוב של ונדל, ג'ונתן, יוקליד ועוד. חוזר בספר זה פצוע אנוש אך בסוף הספר חוזר לעצמו.
העכבראשים - יצורים העוזרים לשר הארבה שרודפים אחרי בני בון, סמיילי בון, בלופר בון, ת'ורן וסבתא בן.
שר הארבה (ברייר ארווסטאר) - נבלית הסדרה. אחותה הקטנה של רוז, ברייר, שהפכה לאחר שמתה לשר ארבה לאחר שהחרק ארבה נכנס לתוכה.
אכלני מקל - אנשים עם כיסויי ראש מסתוריים שנכנסים למערת הזקן ונלחמים נגד העכבראשים ושר הארבה. בסוף הספר חושפים את פניהם בפעם הראשונה בסדרה.
ונדל - חברו הטוב של לוציוס.
ג'ונתן - מופיע רק בתחילת הספר. פצוע אנוש שמתברר באמצע הספר שמת.
טד - חרק. חברם של בון, סמיילי בון, בלופר בון, ת'ורן וסבתא בן. מוצא את ג'ונתן פצוע אנוש בתחילת הספר ומאז לא מופיע. מדבר בשורש רבים, מה שמפריע להבין אותו.
קינגדוק - מנהיג העכבראשים אשר עובד עם שר הארבה. בספר זה היה אורח ולא דיבר כלל, רק התגלה שהוא חי מאז מאורעות הספר החמישי.
הדרקון האדום הגדול - אורח בחלומו של בון.
דניאל גואטה

דניאל גואטה (נולד ב-31 באוגוסט 2003) הוא כדורסלן ישראלי המשחק בעמדת הרכז במכבי רחובות מהליגה הלאומית בכדורסל.
ביוגרפיה

גואטה נולד בקריית גת ושיחק בקבוצות הנוער של מכבי קריית גת. ב-2019 עבר להפועל גלבוע מעיינות, מחלקת הנוער של הפועל גלבוע גליל.
ביוגרפיה > הפועל גלבוע גליל (2021–2024)

ב-7 בנובמבר 2021 ערך גואטה את הופעת הבכורה שלו במדי הקבוצה הבוגרת של גלבוע גליל, בהפסד 68–80 להפועל ירושלים במסגרת המחזור החמישי של עונת 2021/2022 בליגת העל בכדורסל. בשלוש דקות משחק רשם גואטה ריבאונד, אסיסט וחטיפה. ב-4 באפריל קלע גואטה את נקודות הבכורה שלו במדי גלבוע גליל, כשקלע שתי נקודות בהפסד 61–84 למכבי תל אביב במחזור ה-17. בפלייאוף הוא קלע שיא עונתי של 7 נקודות במשחק מספר 2 בסדרת רבע הגמר מול הפועל ירושלים. באותה עונה שיחק גם ביורופקאפ, והעמיד בעונת 2021/2022 ממוצעים של 4 נקודות וריבאונד אחד בשלושה משחקים.
בעונת 2022/2023 העלה גואטה את ממוצע הדקות שלו מ-2 ל-7.2 למשחק, ורשם שיאי קריירה של 9 נקודות, שלושה ריבאונדים וארבעה אסיסטים במחזור ה-27 נגד הפועל חיפה. בסיום העונה ירדה גלבוע גליל לליגה הלאומית, אך ב-30 ביולי 2023 האריך גואטה את חוזהו בקבוצה בשנתיים.
ב-23 בינואר 2024 קלע שיא קריירה של 28 נקודות בניצחון 94–71 על א.ס. רמת השרון. בסיום עונת 2023/2024 זכה עם הקבוצה באליפות הליגה הלאומית, ולאחר מכן עזב את הקבוצה וחתם במכבי רחובות.
ביוגרפיה > קריירה בנבחרת הלאומית

בקיץ 2022 הוביל גואטה את נבחרת המכביה של ישראל לזכייה במדליית ארד במכביה העשרים-ואחת, כשקלע בממוצע 15.5 נקודות למשחק.
ביולי 2023 שיחק במדי נבחרת העתודה של ישראל בכדורסל, וזכה איתה במדליית כסף באליפות אירופה בכדורסל עד גיל 20 2023. באליפות העמיד גואטה ממוצעים של 1.3 נקודות, 1.6 ריבאונדים ו-1.1 אסיסטים ב-10.7 דקות.
הערות שוליים

↑  ליגת Winner סל, מחזור 5: הפועל י-ם נגד גלבוע גליל, באתר מנהלת ליגת העל בכדורסל
↑  ליגת Winner סל, מחזור 17: מכבי ת"א נגד גלבוע גליל, באתר מנהלת ליגת העל בכדורסל
↑  ליגת Winner סל - רבע הגמר, משחק מספר 2: גלבוע גליל נגד הפועל י-ם, באתר מנהלת ליגת העל בכדורסל
↑  פרופיל, באתר עונת 2021/2022 ביורופקאפ
↑  המשכיות בגלבוע גליל: דניאל גואטה איתנו לשנתיים נוספות, באתר הפועל גלבוע גליל, ‏31 ביולי 2023
↑  צפו: שלשת ניצחון של אייזיק, 82:85 לנתניה, באתר ערוץ הספורט, 23 בינואר 2024
↑  משה הליקמן, החמישייה ששווה לשים עליה עין בנבחרת הכדורסל של ישראל במכבייה + השחקן השישי, באתר Sports Rabbi, ‏25 ביולי 2022
↑  משה הליקמן, גדלתי בשנה: 3 עובדות מעניינות על דניאל גואטה, באתר Sports Rabbi, ‏31 באוגוסט 2022
↑  כדורסל - מכביה 21, באתר המכביה
↑  נועה פופלינגר, ‏פורסם סגל נבחרת העתודה לאליפות אירופה, באתר ערוץ הספורט, 6 ביולי 2023
↑  בתשואות: ישראל הפסידה בגמר אליפות אירופה, באתר ערוץ הספורט, 16 ביוני 2023
↑  פרופיל, באתר אליפות אירופה בכדורסל עד גיל 20 2023
ברוכים הבאים לפתח תקוה

ברוכים הבאים לפתח תקווה הוא אלבום האולפן השלישי של הראפר הישראלי נצ'י נצ'. האלבום יצא לאור בשנת 2015 דרך חברת התקליטים היי פייבר הפקות.
הפקת האלבום

האלבום כולל מספר מפיקים ישראלים שתרמו לכתיבתו. בין אלו ניתן למנות את עידו מימון, ששיתף פעולה עם נצ'י נצ' באלבום הבכורה שלו "חלומות" והפיק את השיר "כלב מי שלא אוהב אותך". השיר "הללויה" הופק על ידי אייל "שקל" דוידי, שהפיק את רוב שירי אלבומיו הקודמים של נצ'י נצ' ומופיע לצידו. בנוסף משתתפים באלבום חבר להקת הדג נחש, שלומי אלון, ששר את הפזמון בשיר "תהילה", שהופק על ידי מיכאל כהן (כהן ביטס), מהצמד כהן@מושון. השיר יצא כסינגל ונכנס לרוטציה בפלייליסט לילה של גלגלצ במהלך חודש יוני 2015. שלומי אלון ניגן גם סקסופון ב"תהילה" וב"כלב מי שלא אוהב אותך". עוד מנגן באלבום גיטריסט להקת בלקן ביט בוקס, רון בונקר.
השירים עצמם כוללים מחוות לאמנים שונים. הפתיחה כוללת קאבר לשירו של צוות הווי הנח"ל, "פתח תקווה". השיר "חסידה צחורה" מכיל שחזור של השיר "חסידה צחורה" של להקת צלילי העוד, אותו מבצע איציק פצצתי. השיר "ממשלה זה פשע מאורגן" הוא קאבר בעיבוד חופשי לשיר "Government Is Organized Crime" של להקת הפולק הישראלית OSOG.
רשימת הקטעים

| מס' | שם | משך |
| --- | --- | --- |
| 1. | בואו ונחזור לפתח תקווה  | 00:15 |
| 2. | גלילאו  | 02:39 |
| 3. | תהילה (עם שלומי אלון)   | 04:35 |
| 4. | סבבה  | 02:53 |
| 5. | מלך הראפ של המזרח התיכון  | 04:49 |
| 6. | כלב מי שלא אוהב אותך (עם רון בונקר)   | 03:40 |
| 7. | חסידה צחורה  | 04:45 |
| 8. | למרות הכל (בלדה לפ"ת)  | 04:33 |
| 9. | הללויה  | 04:49 |
| 10. | ממשלה זה פשע מאורגן  | 03:29 |
| 11. | תפוס אותי אם תוכל (עם איציק פצצתי וג'ימבו ג'יי)   | 03:07 |
| 12. | יום חדש  | 03:28 |
| משך כולל: | משך כולל: | 42:00 |
הערות שוליים

↑  אביטל תמיר, כהןביטס, עידו מימון, איציק פצצתי, ניר דנן, אורי שוחט, פלאסגא, שקל, טונה, זי קיי
↑  גלגל"צ, "תהילה" בפלייליסט לילה גלגל"צ, יוני 2015
| רביד פלוטניק |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | "תחיית המתים" (2010) • "צדיק אחד בסדום" (2011) • "בור ועם הארץ" (2013) • "ברוכים הבאים לפתח תקוה" (2015) • "שפל וגאות" (2017) • "ועכשיו לחלק האומנותי" (2019) • "תוך כדי תנועה" (2021) |  |
| סינגלים | "קפה וסיגריה" • "איידישע ראסטה מאן" • "חסידה צחורה" • "יום חדש" • "כל הזמן הזה" • "כפרה שלי" • "בדיוק כמו שאני" • "נתראה בגלגול הבא" |  |
| השתתפות בסינגלים | "יהיה בסדר" • "עולם משוגע" • "אל תיקח ללב" • "כנען (12 מרגלים)" |  |
| שירים אחרים | "שיר ארץ" • "סם הרדמה" • "שלווה בארמונותייך" |  |
| ערכים קשורים | פרודוקס • התו השמיני • היי פייבר הפקות |  |
ישראל זביטי

ישראל זביטי (נולד ב-15 בינואר 1980 בנתניה) הוא כדורגלן עבר ישראלי ששיחק בעמדת הקשר.
קריירה

זביטי גדל במחלקת הנוער של מכבי נתניה והיה שותף מרכזי באחד השנתונים הטובים שהיו במחלקת הנוער של המועדון, לצידם של קלמי סבן, עמוס נחייסי, שלומי דהאן, רן קוז'וך ואחרים. הקבוצה זכתה 3 פעמים ברציפות בדאבל של ליגות הנערים בישראל, בנוסף לחמש אליפויות במהלך השנים בין קבוצות הילדים ועד הנוער, שיא שטרם נשבר[דרוש מקור]. זביטי היה שחקן סגל קבוע בנבחרת הצעירה של ישראל.
זביטי עלה לקבוצה הבוגרת של מכבי נתניה בעונת 1998/1998, עת שיחקה בליגת המשנה, ובעונה זו העפיל עמה לליגה הבכירה. במשך עשר עונות ברציפות בהן שיחק במכבי נתניה, הוא ירד עמה ליגה ועלה עמה חזרה לליגת העל פעם נוספת. בעונת 2006/2007, עם הגעתו של הבעלים החדשים של הקבוצה דניאל יאמר, הוחתם זביטי על חוזה לשלוש עונות.
לקראת עונת 2007/2008 עזב זביטי את מכבי נתניה וחתם בקבוצת הפועל פתח תקווה ששיחקה בליגה הלאומית, ועמה העפיל לליגת העל וזכה בגביע הטוטו לליגה הלאומית. ביולי 2008 הוחלט לסיים את הקשר עם זביטי ולאחר שלושה חודשים ללא קבוצה הוחתם בהפועל רמת השרון.
בעונת 2009/2010 חתם זביטי בקבוצת הפועל כפר סבא, ולאחר עונה אחת עבר לשחק בקבוצת מכבי השקמה/רמת חן מליגה א', במדיה פרש ממשחק פעיל בקיץ 2011.
שביל סובב דליה

סימון השביל על ידי שילוט בצבע כתום לאורך כל המסלול. השלט מציין את שמה של המשפחה שמטפחת את קטע המסלול.
שביל סובב דליה הוא שביל הליכה המקיף את קיבוץ דליה ומשקיף על נופי האזור. שביל דליה הוקם ומתוחזק לאורך כל השנה על ידי משפחות הקיבוץ. השביל מחולק ל-15 מקטעים, כאשר כל מקטע מתוחזק ומטופח על ידי משפחה מהקיבוץ. מסלול השביל הוא מעגלי ואורכו הוא כ-5 ק”מ.
כניסה לשביל ליד בית העלמין של הקיבוץ
תוואי המסלול

מסלול ההליכה מתחיל בחניון ארד. שלטים כתומים מסמנים את תוואי ההליכה, ושלטים בתכלת מסמנים את נקודות היציאה. לאורך המסלול ניתן לקבל הסברים באמצעות ברקוד שניתן לסרוק על גבי השילוט, כמו על הסליק של הקיבוץ, התן הזהוב והאמפיתיאטרון של הקיבוץ.
מקטע תחילת המסלול מתוחזק ומטופח על ידי מפעל זוהר דליה בבעלות הקיבוץ. המקטע השני מתוחזק עי ידי "מרכז השבילים". לאורך המסלול ניבטים מצד אחד בתי התושבים ומהצד האחר נופי האזור. בשביל עוברים המטיילים באזור "הבית של גולי", שנבנה על ידי האדריכל שמחה יום טוב, הידוע בכינויו "גולי" בשנת 1982. בהמשך עובר המסלול ב"גן הורים", שניטע על ידי בני הקיבוץ לזכר בני משפחות המתיישבים שנספו בשואה.
הערות שוליים

↑  שביל סובב דליה – רמת מנשה - בשביל המשפחה, באתר בשביל המשפחה, ‏2 בינואר 2023
↑  שביל סובב נחל דליה - שמורת הטבע נחל דליה ויובליו | בא לי לטייל, באתר בא לי לטייל, ‏3 בינואר 2023
↑   סובב דליה - הבית של גולי, סרטון בערוץ "Kibbutz Dalia", באתר יוטיוב (אורך: 02:07)
↑   סובב דליה - גן הורים, סרטון בערוץ "Kibbutz Dalia", באתר יוטיוב (אורך: 05:05)
אנתוני הד

| --- | --- |

אנתוני הד, 2007
 לידה:  20 בפברואר 1954 (בן 70) קמדן טאון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1978 
 מקום לימודים:  האקדמיה למוזיקה ולאמנויות הדרמה של לונדון  Glaisdale School 
 צאצאים:  Emily Head, דייזי הד 
 http://www.anthonyhead.org/
 פרופיל ב-IMDb
 
אנתוני סטיוארט הד (באנגלית: Anthony Stewart Head; נולד ב-20 בפברואר 1954) הוא שחקן ומוזיקאי אנגלי. התפרסם לראשונה בפרסומת לקפה נסטלה. הוא מוכר מתפקידיו כרופרט ג'יילס בסדרת הטלוויזיה "באפי ציידת הערפדים", אות'ר פנדרגון בסדרה "מרלין", ראש הממשלה בסדרה הקומית "הממלכה הקטנה" וכן כהרק שיפרייט בקומדיה המשודרת "Cabin Pressure" של רדיו 4 של ה-BBC.
חיים אישיים

הד חי עם בת זוגו שרה פישר. לזוג יש שתי בנות, אמילי נולדה בדצמבר 1988 ודייזי נולדה ב-1991. שתי הבנות הן שחקניות.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1981 | מאהבה של ליידי צ'טרלי | Lady Chatterley's Lover | אנטון |  |
| 1987 | עדות במבחן | A Prayer for the Dying | רופרט |  |
| 1988 |  | La Collina del diavolo | מייקל טויל |  |
| 1992 |  | Woof Again! Why Me? |  |  |
| 2003 | אהיה שם | I'll Be There | סם גרבסי | דרמה קומית |
| 2004 |  | Fat Slags | ויקטור |  |
| 2005 |  | Framing Frankie | דניס פולי |  |
| 2005 |  | Imagine Me & You | נד |  |
| 2006 | סקופ | Scoop | בלש |  |
| 2006 |  | Little Britain Live | ראש הממשלה |  |
| 2007 |  | Sparkle | טוני |  |
| 2007 |  | The Magic Door | ג'ורג' |  |
| 2007 |  | Amelia and Michael | מייקל |  |
| 2007 | סוויני טוד: הספר השטן מרחוב פליט | Sweeney Todd: The Demon Barber of Fleet Street | ג'נטלמן ברחוב | הופעת קמאו; ללא קרדיט |
| 2008 | ריפו! האופרה התורשתית | Repo! The Genetic Opera | נתן וולאס |  |
| 2011 | קרועים | The Inbetweeners Movie | אבא של ויל |  |
| 2011 | אשת הברזל | The Iron Lady | ג'פרי האו |  |
| 2012 | גוסט ריידר: רוח הנקמה | Ghost Rider: Spirit of Vengeance | בנדיקט |  |
| 2013 | פרסי ג'קסון וים המפלצות | Percy Jackson: Sea of Monsters | כיירון |  |
| 2013 |  | Underdogs |  | אנימציה ממוחשבת |
| 2014 | לעוף הביתה | Flying Home | אבא של קולין |  |
| 2021 |  | School's Out Forever | האד מאסטר |  |
| 2024 | משודרג | Upgraded | ג'וליאן מרקץ |  |
הערות שוליים

1 2 3  "Official Anthony Stewart Head FAQ". The Official Anthony Head Site.
↑  "Anthony Head: Why I'm happy Eve Myles is my 'girlfriend'". Metro newspaper. 30 באוקטובר 2013. נבדק ב-30 באוקטובר 2013. {{cite web}}:  (עזרה)
↑  McHorse, Shawn (1997–2011). "Anthony Stewart Head". RockyMusic.
↑  AustenBlog . . . she's everywhere » Persuasion 2007 Casting News
1 2  "Darren Lynn Bousman: Repossessed". SuicideGirls.com. 7 בנובמבר 2008. ארכיון מ-2008-12-18. נבדק ב-10 בנובמבר 2008. {{cite web}}:  (עזרה)
↑  "Richard Wilson and Anthony Head lead cast in Merlin, a fantasy drama for BBC One". bbc.co.uk. 17 במרץ 2008. ארכיון מ-2008-03-23. נבדק ב-19 במרץ 2008. {{cite web}}:  (עזרה)
↑  תמר גלבץ, קולנוע - מביך ומיותר - "עדות במבחן" (ארה"ב, 1987), כל העיר, 20 במאי 1988
| --- | --- |
בקרת זהויות :  NLI: 987007442427605171  BIBSYS: 10012107  BNE: XX1772909  BnF: cb151199942 (data)  GND: 1062260953  ISNI: 0000 0001 1462 3434  LCCN: no98109555  MusicBrainz: 521e1928-b453-4af8-a44c-640bd994658f  VIAF: 87584035   WorldCat (עם VIAF): 87584035 
אנתוני הד עם פריס הילטון וביל מוזלי בטקס "Scream Awards" ב-2007
נאום הנבואה של היטלר

כרזת הציטוט השבועי של המפלגה הנאצית, שהוצגה ב-7–13 בספטמבר 1941, מצטטת את נאומו של היטלר ב-30 בינואר 1939.   (בציטוט הושמטו המילים: "בולשביזציה של העולם ועל ידי כך"...)
נאום הנבואה של היטלר הוא נאום שנישא ברייכסטאג ב-30 בינואר 1939, בו אדולף היטלר איים ב"השמדת הגזע היהודי באירופה" במקרה של מלחמה:
אם יהדות הממון באירופה ומחוצה לה תצליח פעם נוספת להשליך את האומות למלחמת עולם, התוצאה לא תהיה בולשביזציה של העולם ומכאן ניצחון היהדות, אלא השמדת הגזע היהודי באירופה.
מילים אלו היו דומות בתוכנן להערות שהשמיע היטלר, עוד קודם למועד הנאום, לפוליטיקאים זרים בפגישות פרטיות לאחר פוגרום ליל הבדולח בנובמבר 1938. הנאום נישא בהקשר של ניסיונות השלטון הנאצי לעודד את ההגירה היהודית מגרמניה, לפני פרוץ מלחמת העולם השנייה בספטמבר 1939.
התייחסויות ל"נבואת היטלר" על ידי מנהיגים נאצים ובתעמולה הנאצית היו נפוצות לאחר 30 בינואר 1941, כאשר היטלר הזכיר את "נבואתו" שוב בנאום. הנבואה קיבלה משמעות חדשה עם הפלישה לברית המועצות ביוני 1941 והכרזת המלחמה של גרמניה הנאצית נגד ארצות הברית בחודש דצמבר, שני האירועים אפשרו להאיץ את הרצח ההמוני השיטתי של יהודים. בסוף 1941, הכריז שר התעמולה הנאצי יוזף גבלס כי הנבואה מתגשמת, בעודו מצדיק גירוש ההמוני של יהודי גרמניה הנאצית. ב-30 בספטמבר 1942, היטלר התייחס לנבואתו בנאום אחר שנשא, והנבואה פורסמה בגיליון נובמבר של "סיסמת השבוע" תחת הכותרת: "הם יפסיקו לצחוק!!!". היטלר המשיך לחזור על הנבואה לאורך המלחמה והתייחס אליה בצוואתו האחרונה. מנהיגים נאצים עשו שימוש תכוף בנבואה כשהם רומזים לרציחתם השיטתית של יהודים. הנבואה הפכה לייטמוטיב של הפתרון הסופי והיא אולי הביטוי הידוע ביותר מנאומיו של היטלר.
המשמעות ההיסטורית של הנבואה נתונה לוויכוח בין שתי אסכולות בהיסטוריוגרפיה של השואה, פונקציונליזם ואינטנציונליזם: אינטנציונליסטים רואים בה הוכחה לתוכנית האב של היטלר לרצוח באופן שיטתי את יהודי אירופה, בעוד שפונקציונליסטים טוענים שבשימוש במונח "השמדה" לא הייתה כוונה, או הבנה, במשמעות של רצח המוני, לפחות בתקופה שבאה מיד לאחר הנאום. הנבואה מצוטטת על ידי היסטוריונים כדוגמה לאמונתם של הנאצים בקונספירציה יהודית בינלאומית שהחלה כביכול את המלחמה. בנוסף, למרות עמימותה - שהרי הנבואה לא מסבירה כיצד תתרחש ההשמדה - הנבואה מצוטטת כראיה לכך שהגרמנים היו מודעים לכך שיהודים מושמדים באופן שיטתי והמוני.